En person i Bergen er smittet med det nye korona-viruset. Det sier Bergen kommune.

Personen har vært på reise i Nord-Italia. Personen er isolert hjemme uten direkte kontakt med andre.

Kommunen sjekker hvem personen har vært i kontakt med. Bergen legevakt vil teste personer som kan være utsatt for smitte. Det skriver Bergen kommune på sine nettsider.

– Innbyggere som kan ha vært utsatt for smitte-risiko, vil få direkte informasjon av helse-tjenestene. De får informasjon om hvordan de skal forholde seg. Ellers oppfordrer vil alle om å ha gode tiltak for hygiene, sier Brita Øygard i en pressemelding. Hun jobber i Bergen kommune.